**Към основана на доказателства туристическа политика: оценка на значимостта и разпространение на непубликувани приложни разработки на преподаватели от катедра „География на туризма“**

Ръководител: доц. д-р Елена Симеонова Петкова

Катедра „География на туризма“ има дългогодишни традиции в осъществяване на приложни изследвания, обслужващи практически нужди, най-вече на туристическата политика, туристическото планиране и управлението на туристически дестинации. Много от тях са останали непубликувани или са публикувани малки части от тях. Изминалото време е позволило да се оцени значимостта на тези приложни изследвания. Много от тях са влезли трайно като примери в обучението на студентите от специалност „Туризъм“ в СУ по различни учебни дисциплини. Немалко от тях се цитират в научната литература, въпреки че не са били публикувани. Това е основанието да се съберат и публикуват най-значимите приложни разработки на преподаватели от катедрата в периода 1996-2015. По този начин очакваме да се разкрие и разбере „скритата история“ на изследванията на туристическото развитие. Освен това има данни, които може да представляват интерес при преглед на историческото развитие на туризма за по-дълъг период от време. В резултат от изпълнението на проекта беше осъществена значителна работа, която се изразява както в събиране, обработка и анализ на данни за оценка на научни разработки от проектния екип, така и в предлагане на независима оценка на тяхната научна стойност чрез рецензии на външни рецензенти. Разработките бяха оценени по критерии и показатели, свързани с принос за обучението, науката и практиката, както историческа стойност. Създадени са предпоставки за разпространение на разработките чрез електронно научно издание „От теория към практика: непубликувани приложни разработки на преподаватели от катедра География на туризма“ с ISBN 978-954-07-5845-9 на издателството на СУ „Св. Климент Охридски“. Изданието включва четиринадесет научни разработки с общ обем от над 1600 стр. За всяка от тях накратко са представени контекста на разработването й, специфичните особености на изследването и действителното практическо приложение на резултати им.

The Geography of Tourism Department has long-standing traditions in conducting applied research serving practical needs, especially in tourism policy, tourism planning and management of tourist destinations. Many of them have remained unpublished or small parts of them have been published. Time has passed to appreciate the significance of these applied studies. Many of them have permanently entered as examples in the education of students majoring in "Tourism" at Sofia University in various academic disciplines. Many of them are cited in the scientific literature, although they have not been published. This is the reason to collect and publish the most significant applied research of lecturers from the department in the period 1996-2015. In this way, we expect the "hidden history" of tourism development research to be revealed and understood. In addition, there are data that may be of interest when reviewing the historical development of tourism over a longer period. As a result of the implementation of the project, significant work was carried out, which is expressed both in the collection, processing, and analysis of data for the evaluation of the scientific papers by the project team, and in offering an independent assessment of their scientific value through reviews by external reviewers. The research papers were evaluated on criteria and indicators related to contribution to education, science and practice, as well as historical value. Prerequisites have been created for the popularization of the research through an electronic scientific publication "From theory to practice: unpublished applied research papers of lecturers from the Geography of Tourism Department" with ISBN 978-954-07-5845-9 of the Publishing house of SU "St. Kliment Ohridski". The publication includes fourteen scientific papers with a total volume of over 1,600 pages. For each of them, the context of its development, the specific features of the research and the actual practical application of their results are briefly presented.